2.3 การประกอบธุรกิจของแต่ละสายผลิตภัณฑ์

บริษัทฯ
มีรายได้จากการให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตราย
ซึ่งรวมถึงการให้บริการจัดเก็บ รวบรวม และขนส่งกากของเสียเพื่อนำไปบำบัดหรือกำจัด บริษัทฯ
มีศูนย์บริการกำจัดกากอุตสาหกรรม 2 แห่ง ได้แก่ 1) ศูนย์บริการกำจัดกากอุตสาหกรรม มาบตาพุด
2) ศูนย์บริการกำจัดกากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่ง แวดล้อม

(1) ลักษณะการให้บริการ

  1. ศูนย์ให้บริการกำจัดกากอุตสาหกรรมมาบตาพุด (“ศูนย์มาบตาพุด”)

ศูนย์มาบตาพุดตั้งอยู่ในนิคมอุตสาหกรรมมาบตาพุด จังหวัดระยอง บนที่ดินแปลง R 26 และ R 27
มีเนื้อที่ประมาณ 62.5 ไร่ ได้รับใบอนุญาตประกอบกิจการโรงงานลำดับที่ 101
โรงงานปรับคุณภาพของเสียรวม และส่วนขยายบนที่ดินแปลง S8-S14 มีเนื้อที่ประมาณ 70 ไร่
ได้รับใบอนุญาตประกอบกิจการโรงงานลำดับที่ 105 ฝังกลบกากของเสียอุตสาหกรรม
โดยพื้นที่หลุมฝังกลบสามารถรองรับการให้บริการได้ประมาณ 7-10 ปี ทั้งนี้
ขึ้นอยู่กับปริมาณกากของเสีย โดยพื้นที่ส่วนขยายได้เริ่มเปิดดำเนินการตั้งแต่เดือนเมษายน 2546
เป็นต้นมา

ศูนย์มาบตาพุด ได้รับการถ่ายทอดเทคโนโลยีให้ความช่วยเหลือทางด้านเทคนิคและการจัดการจาก
Waste Management Inc.ประเทศสหรัฐอเมริกามีระบบการบำบัดและกำจัดกากของเสีย ดังนี้

1) ระบบฝังกลบ (Secure Landfill)
ใช้สำหรับฝังกลบของเสียจากอุตสาหกรรมที่ไม่เป็นอันตรายและของเสียอันตรายที่ผ่านกระบวนการปรับเสถียรและทำให้เป็นของแข็งแล้ว
โดยปัจจุบันเฉพาะการฝังกลบจะดำเนินการบนพื้นที่ส่วนขยาย (แปลงที่ดิน S8-S14) พื้นที่ประมาณ
70 ไร่ สามารถรองรับการให้บริการได้ประมาณ 7-10 ปี

2)  ระบบปรับเสถียรและการทำให้เป็นของแข็ง (Stabilization and Solidification)
    เป็น

ระบบที่ใช้ในการบำบัดและกำจัดกากของเสียที่เป็นอันตราย
ด้วยการทำลายความเป็นพิษและทำให้กลายสภาพเป็นของแข็งก่อนที่จะนำไปฝังกลบ

3)  ระบบผสมกากเชื้อเพลิง (Fuel Blending) เป็นระบบที่ใช้ในการผสมและปรับสภาพ

กากของเสียที่มีค่าความร้อน (Calorific content)
ให้กลายเป็นพลังงานทดแทนสำหรับโรงงานที่ใช้เตาเผาอุณหภูมิสูง (Waste to Energy)
หรือวัตถุดิบทดแทนสำหรับโรงงานปูนซีเมนต์

ในปี 2548 ศูนย์มาบตาพุดให้บริการบำบัดและกำจัดของเสียแก่ลูกค้าทั่วประเทศ
โดยมีลูกค้าส่วนใหญ่อยู่ในจังหวัดระยอง ลำพูน ชลบุรี ภูเก็ต และสมุทรปราการ

[]

นอกจากนี้ ศูนย์มาบตาพุด ยังเป็นผู้รับผิดชอบโครงการต่างๆ ของบริษัทฯ อาทิ
โครงการรวมใจประสานจัดการน้ำมันหล่อลื่นใช้แล้ว
ซึ่งเป็นโครงการรับซื้อน้ำมันเครื่องใช้แล้วจากศูนย์บริการรถยนต์
เพื่อนำไปกำจัดด้วยวิธีการเผาในเตาเผาความร้อนสูง หรือนำมาผสม
หรือปรับสภาพเป็นพลังงานทดแทนให้แก่โรงงานที่ใช้เตาเผาความร้อนสูง เป็นต้น

ศูนย์มาบตาพุด
ได้รับสิทธิพิเศษจากการได้รับการส่งเสริมการลงทุนตามพระราชบัญญัติการส่งเสริมการลงทุน พ.ศ.
2520 โดยสังเขปดังต่อไปนี้

1) ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

  2)
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
  8 ปี นับแต่วันที่มีรายได้จากการประกอบกิจการ

  3) ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบ
  (50) ของอัตราปกติเป็นเวลา 5 ปี นับจากวันที่พ้นกำหนดระยะเวลาตาม 17.2

  4) ได้รับอนุมัติให้หักค่าขนส่ง ค่าไฟฟ้า และค่าประปา 2 เท่าของค่าใช้จ่ายดังกล่าวเป็นเวลา
  10 ปี นับแต่วันที่เริ่มมีรายได้จากการประกอบกิจการ

  5) ได้รับอนุมัติให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
  ของเงินลงทุนนอกเหนือไปจากการหักค่าเสื่อมราคาตามปกติ

ศูนย์บริการกำจัดกากอุตสาหกรรมแสมดำ และศูนย์วิจัยและพัฒนาเพื่อการอนุรักษ์สิ่ง

แวดล้อม (“ศูนย์แสมดำ”)

ศูนย์แสมดำ ตั้งอยู่ที่เขตบางขุนเทียน กรุงเทพมหานคร โดยบริษัทฯ
ได้เช่าและได้รับสิทธิในการดำเนินงานจากกรมโรงงานอุตสาหกรรม กระทรวงอุตสาหกรรม
ตามสัญญาเช่าและให้ใช้สิทธิศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี มีกำหนดระยะเวลา 10 ปี
เริ่มตั้งแต่วันที่ 1 ตุลาคม 2539 จนถึงวันที่ 30 กันยายน 2549

ต่อมาเมื่อวันที่ 30 กันยายน 2547 บริษัทฯ
ได้ทำสัญญาแก้ไขเพิ่มเติมสัญญาเช่าและให้ใช้สิทธิในการดำเนินงานศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อการอนุรักษ์สิ่งแวดล้อม กับทางกรมโรงงานอุตสาหกรรม
กระทรวงอุตสาหกรรม โดยได้ตกลงให้บริษัทฯ
สามารถเข้าดำเนินการและใช้สิทธิในศูนย์แสมดำส่วนขยายได้ มีกำหนดระยะเวลา ตั้งแต่วันที่ 1
ตุลาคม 2547 จนถึงวันที่ 30 กันยายน 2549
โดยศูนย์แสมดำได้รับใบอนุญาตประกอบกิจการโรงงานลำดับที่ 101 โรงงานปรับคุณภาพของเสียรวม
ลำดับที่ 105 การคัดแยกหรือฝังกลบวัสดุที่ไม่ใช้แล้ว และ ลำดับที่ 106
การนำของเสียกลับมาใช้ประโยชน์ใหม่โดยผ่านกรรมวิธีการผลิตทางอุตสาหกรรม

การดำเนินงานของศูนย์แสมดำจะอยู่ภายใต้การกำกับดูแลของกรมโรงงานอุตสาหกรรม
โดยมีคณะที่ปรึกษาตรวจสอบผลการดำเนินงาน (ซึ่งในปัจจุบันคือมหาวิทยาลัยเกษตรศาสตร์)
ทำหน้าที่ควบคุมคุณภาพ และการจัดการของเสียอุตสาหกรรม
เพื่อให้การดำเนินงานเป็นไปอย่างมีประสิทธิภาพ
ทั้งนี้คณะที่ปรึกษาตรวจสอบผลการดำเนินงานจะจัดทำรายงานผลการตรวจสอบส่งให้แก่บริษัทฯ
และกรมโรงงานอุตสาหกรรมเป็นประจำทุกเดือน

ศูนย์แสมดำ มีระบบการบำบัดและกำจัดกากของเสีย ดังนี้

1)  ระบบบำบัดน้ำเสีย (Wastewater Treatment)โดยใช้วิธีเคมี-ฟิสิกส์และชีวภาพ สามารถ

บำบัดและกำจัดน้ำเสียจากโรงงานฟอกย้อม โรงงานชุบโลหะ และโรงงานอุตสาหกรรมอื่นๆ
โดยน้ำเสียที่ผ่านกระบวนการบำบัดเรียบร้อยแล้วจะได้ค่าตามเกณฑ์มาตรฐานที่กฎหมายกำหนด
และกากตะกอนที่เกิดจากการบำบัดน้ำเสียจะถูกนำไปฝังกลบที่ศูนย์วิจัยและพัฒนาเพื่อการอนุรักษ์สิ่งแวดล้อม
จังหวัดราชบุรี

2)  ระบบปรับเสถียรและการทำให้เป็นของแข็ง (Stabilization and Solidification)
    เป็น

ระบบที่ใช้ในการทำลายความเป็นพิษของกากของเสียและทำให้กลายสภาพเป็นของแข็งก่อนที่จะนำไปฝังกลบอย่างปลอดภัย
เช่นเดียวกับศูนย์มาบตาพุด
โดยของเสียที่ผ่านกระบวนการปรับเสถียรแล้วจะถูกนำไปฝังกลบที่ศูนย์วิจัยและพัฒนาเพื่อการอนุรักษ์สิ่งแวดล้อม
จังหวัดราชบุรี

3)  ระบบฝังกลบ (Secure Landfill) ใช้ในการฝังกลบของเสียที่ผ่านการปรับเสถียรและ

กากตะกอนที่เกิดจากระบบบำบัดน้ำเสียจากศูนย์แสมดำ
โดยมีหลุมฝังกลบตั้งอยู่ที่ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี
ซึ่งมีพื้นที่ประมาณ 500 ไร่

ในปี 2548 ศูนย์แสมดำ มีรายได้จากการให้บริการบำบัดและกำจัดของเสียแก่โรงงานชุบโลหะ
โรงงานฟอกย้อม และโรงงานที่มีกากของเสียอันตราย ที่ตั้งอยู่ในเขตกรุงเทพมหานคร
สมุทรปราการ ฉะเชิงเทราปทุมธานี สมุทรสาคร อยุธยา ชลบุรี นครปฐม และนนทบุรี
รวมทั้งโรงงานอื่นๆ ที่ได้รับความเห็นชอบจากกรมโรงงานอุตสาหกรรม
โดยมีลูกค้าส่วนใหญ่อยู่ในจังหวัดฉะเชิงเทรา กรุงเทพมหานคร สมุทรปราการ ปทุมธานี
และสมุทรสาคร

[]

ในปี 2548 บริษัทฯ ได้ให้บริการบำบัดและกำจัดกากของเสียแก่ลูกค้า รวมทั้งสิ้น 163,139 ตัน โดยแยกเป็นรายกลุ่มอุตสาหกรรมดังนี้

+---+-------------------------------+-----------------+-----------------+
|   | กลุ่มอุตสาหกรรม                  | ปริมาณ (ตัน)      | %               |
+---+-------------------------------+-----------------+-----------------+
| 1 | อุตสาหกรรมชุบโลหะ               | 20,531          | 12.58           |
+---+-------------------------------+-----------------+-----------------+
| 2 | อุตสาหกรรมอิเล็คโทรนิค            | 21,161          | 12.97           |
+---+-------------------------------+-----------------+-----------------+
| 3 | อุตสาหกรรมเคมี                  | 5,797           | 3.55            |
+---+-------------------------------+-----------------+-----------------+
| 4 | อุตสาหกรรมอาหารและยา           | 36,401          | 22.31           |
+---+-------------------------------+-----------------+-----------------+
| 5 | อุตสาหกรรมเหล็ก                 | 11,930          | 7.31            |
+---+-------------------------------+-----------------+-----------------+
| 6 | อุตสาหกรรมรถยนต์                | 10,566          | 6.48            |
+---+-------------------------------+-----------------+-----------------+
| 7 | อุตสาหกรรมแก้ว (เลนส์)           | 7,342           | 4.50            |
+---+-------------------------------+-----------------+-----------------+
| 8 | อุตสาหกรรมปิโตรเคมี              | 5,082           | 3.12            |
+---+-------------------------------+-----------------+-----------------+
| 9 | อุตสาหกรรมการกลั่นน้ำมัน           | 3,521           | 2.16            |
+---+-------------------------------+-----------------+-----------------+
| 1 | อื่นๆ                           | 40,808          | 25.02           |
| 0 |                               |                 |                 |
+---+-------------------------------+-----------------+-----------------+
|   | รวม                           | 163,139         | 100.0           |
+---+-------------------------------+-----------------+-----------------+

 (2) การตลาดและภาวะการแข่งขัน

จากการที่เศรษฐกิจโลกปี 2548 ยังมีแนวโน้มที่ชะลอตัวลงจากการขยายตัวที่สูงในปี 2547
อันเป็นผลมาจากผลกระทบราคาน้ำมันดิบในตลาดโลกที่ยังมีแนวโน้มทรงตัวอยู่ในระดับสูง
การเพิ่มขึ้นของอัตราเงินเฟ้อ และมาตรการควบคุมทางการเงินที่เข้มงวด
ส่งผลให้เศรษฐกิจไทยในปี 2548 ชะลอตัวสาเหตุสำคัญคือ
การชะลอตัวของเศรษฐกิจในภาพรวมของประเทศรวมทั้งเศรษฐกิจการค้าของโลกชะลอตัวลง
ราคาน้ำมันในตลาดโลกยังคงอยู่ในระดับสูง ปัญหาไข้หวัดนกที่ระบาดในวงกว้างของหลายประเทศ
อัตราดอกเบี้ยขาขึ้น รวมถึงผลกระทบของภัยธรรมชาติในภูมิภาค (เช่น สึนามิ)
ที่กระทบต่อเศรษฐกิจในภาพรวมในระยะยาว
ปัจจัยดังกล่าวทำให้กำไรจากการประกอบการลดลงเนื่องจากต้นทุนสูงขึ้น
รวมถึงนักลงทุนขาดความเชื่อมั่นในการลงทุนและขยายกิจการ

การที่เศรษฐกิจไทยในปี 2548
ชะลอตัวลงเป็นผลจากปัจจัยเสี่ยงทั้งภายในและภายนอกประเทศดังที่กล่าวมาแล้วข้างต้น
ส่งผลให้ภาคเอกชนบางส่วนชะลอการลงทุนภายในประเทศออกไปอย่างไรก็ดี
แม้เศรษฐกิจจะชะลอตัวลง แต่ดัชนีผลผลิตอุตสาหกรรมในปี 2548 อยู่ที่ระดับ 141.75
โดยเพิ่มขึ้นประมาณร้อยละ 6.7 เมื่อเทียบกับปี 2547
โดยมีอุตสาหกรรมการผลิตยานยนต์และชิ้นส่วน อุตสาหกรรมอิเล็กทรอนิกส์และเครื่องใช้ไฟฟ้า
และปิโตรเคมี
เป็นอุตสาหกรรมสำคัญที่ผลักดันให้ดัชนีผลผลิตอุตสาหกรรมมีค่าเพิ่มขึ้นจากช่วงเดียวกันของปี 2547
นอกจากนี้ในปี 2548 การขยายตัวของ GDP ภาคอุตสาหกรรม มีการขยายตัวประมาณร้อยละ 6

แม้ว่าเศรษฐกิจประเทศไทยในปี 2548 จะชะลอตัว ส่งผลให้ปริมาณกากของเสียจากภาค
อุตสาหกรรมลดลง สอดคล้องกับตัวเลขปริมาณกากของเสียอันตรายของกรมควบคุมมลพิษ ที่พบว่าในปี
2548 มีปริมาณกากของเสียอันตรายจากอุตสาหกรรมประมาณ 14.3 ล้านตัน ซึ่งลดลงเพียง 0.3
ล้านตัน เมื่อเทียบกับปี 2547

และจากการที่กรมโรงงานอุตสาหกรรม กระทรวงอุตสาหกรรม
ได้ออกกฎกระทรวงเพื่อแก้ไขเพิ่มเติมประเภทของโรงงานที่จะสามารถให้บริการบำบัดและกำจัดของเสียจากอุตสาหกรรม
เป็น 3 ประเภท ได้แก่ 1. โรงงานลำดับที่ 101 โรงงานปรับคุณภาพของเสียรวม

  2. โรงงานลำดับที่ 105 โรงงานคัดแยกและ/หรือฝังกลบของเสีย

  3. โรงงานลำดับที่ 106 โรงงานนำของเสียกลับมาใช้ประโยชน์ใหม่-Recycle

ทำให้ต้นปี 2546
มีผู้ประกอบการให้บริการบำบัดและกำจัดของเสียทั้งที่เป็นอันตรายและไม่เป็นอันตรายที่ได้รับใบอนุญาต
3 ประเภทข้างต้นรวมทั้งสิ้น 25 โรงงาน แบ่งออกเป็นผู้ให้บริการกำจัดของเสียอันตราย 13
โรงงาน และผู้ให้บริการกำจัดของเสียไม่เป็นอันตราย 12 โรงงาน
ส่งผลให้การแข่งขันในตลาดธุรกิจประเภทนี้มีค่อนข้างสูง

เนื่องจากผู้ประกอบการมีความตื่นตัวต่อกระแสสังคมทั้งภายในประเทศและระหว่างประเทศในการรักษาสิ่งแวดล้อม
ทำให้กระแสอนุรักษ์ด้านสิ่งแวดล้อมมีมากขึ้น
ประกอบกับภาครัฐได้เข้ามาผลักดันให้ผู้ประกอบการโรงงานมีการกำจัดของเสียอย่างถูกวิธี
โดยส่งกำจัดยังโรงงานที่ให้บริการกำจัดที่ได้รับใบอนุญาตอย่างถูกต้องจากหน่วยงานราชการ
ซึ่งจะเป็นประโยชน์ต่อการขยายตลาดของบริษัทฯ และจะส่งผลให้แนวโน้มตลาดในปี 2549
ยังมีโอกาสขยายตัวได้เพิ่มขึ้น

ทั้งนี้ ปัจจุบันบริษัทฯ ได้เน้นการประชาสัมพันธ์ เจาะตลาดแบบเชิงรุก
ควบคู่ไปกับจัดประชุมสัมมนาร่วมกับผู้ประกอบการ และเจ้าหน้าที่ของภาครัฐ
เพื่อรับทราบข้อมูลและปัญหาด้านการจัดการกากของเสีย รวมถึงข้อกฎหมาย
และนำข้อมูลดังกล่าวมาศึกษาวางแผนปรับกลยุทธ์ทางด้านการตลาด ทำให้คาดว่าในปี 2549
บริษัทฯจะสามารถเพิ่มเป้าหมายยอดขายและขยายตลาดได้เพิ่มขึ้น นอกจากนี้การที่บริษัทฯ
ได้ลงนามในสัญญา โครงการจัดตั้งอุปกรณ์รองรับของเสียปนน้ำมันจากเรือและประกอบการ ณ
ท่าเรือแหลมฉบัง ร่วมกับการท่าเรือแห่งประเทศไทย จะทำให้บริษัทฯ
สามารถเพิ่มการให้บริการได้ครบวงจร และครอบคลุมทุกการบริการกำจัดกากของเสียได้มากขึ้น

 กลยุทธ์ในการแข่งขัน

1.  สร้างภาพลักษณ์ใหม่ในการให้บริการของบริษัทฯ โดยมี 3 แนวทางในการดำเนินการ คือ

    1.  การสร้างภาพลักษณ์ของบริษัทฯ ให้สาธารณชนทราบ โดยเฉพาะลูกค้าได้เห็นถึงความ

เปลี่ยนแปลงผู้บริหารชุดใหม่ โครงสร้างและนโยบายการให้บริการใหม่ เพื่อตอกย้ำให้เห็นว่าบริษัทฯ
คือผู้เชี่ยวชาญทางด้านกำจัดกากของเสียจากโรงงานอุตสาหกรรม

2.  การสร้างความน่าเชื่อถือให้กับลูกค้าโดยบริษัทฯ ใช้กลยุทธ์นี้เพื่อการเข้าเสนอตัวเพื่อรับ

ใช้ลูกค้าเก่า สร้างความสัมพันธ์กับลูกค้าใหม่ ให้ความรู้ การบรรยาย เพื่อสร้างความเชื่อถือ
ความมั่นใจของลูกค้า และเพิ่มความเข้าใจกับลูกค้าในระยะยาว

3.  การใช้รายการส่งเสริมการขาย และสื่อประชาสัมพันธ์ เวบไซต์ เพื่อกระตุ้นยอดขาย

2.  การเน้นกลุ่มเป้าหมายในการเจาะตลาดแบบเชิงรุก

    1.  กลุ่มลูกค้าที่เคยใช้บริการของบริษัทฯ ในอดีต แต่ปัจจุบันไม่ได้ใช้บริการ บริษัทฯ จะทำ

การหาสาเหตุให้พบว่าเหตุใดลูกค้าจึงไม่ต่ออายุสัญญา เช่นในเรื่องของราคา หรือการบริการ
และทำการแก้ไขปัญหา

2.  กลุ่มลูกค้าที่ใช้บริการของบริษัทฯ อยู่ในปัจจุบัน ลูกค้ากลุ่มนี้มีความเหนียวแน่นกับ

บริษัทฯ ฉะนั้นบริษัทฯ ต้องรักษาความสัมพันธ์ที่ดีไว้ ให้บริการอย่างสม่ำเสมอ
เพื่อจะให้ลูกค้ายังใช้บริการกับบริษัทฯ ตลอดไป

3.  กลุ่มลูกค้าใหม่ที่ไม่เคยใช้บริการของบริษัทฯ มาก่อน บริษัทฯ จะจัดให้มีการพบปะ
    แนะนำการให้บริการของบริษัทฯ โดยวางแผนการเข้าพบลูกค้า
    และพยายามขายจุดเด่นของบริษัทฯ

3.  การปรับกระบวนการให้การบริการมีประสิทธิภาพ อาทิ การรักษาคำมั่นสัญญา รวดเร็ว ตรง

ต่อเวลา ซึ่งเป็นหัวใจของงานบริการ ปรับกระบวนการทำงานให้เกิดความคล่องตัว
โดยประสานงานกับฝ่ายปฎิบัติการ และเพิ่มหน่วยช่วยเหลือต่างๆ
ให้เพียงพอกับความต้องการของลูกค้า

4.  เน้นการดำเนินงานที่ได้มาตรฐาน
    โดยการบำบัดและกำจัดกากของเสียอย่างถูกต้องตามหลักวิชาการอย่างเคร่งครัด
    ภายใต้ระบบคุณภาพมาตรฐานสากล ISO 9001, ISO 14001 และ มอก.18001
    ที่จะใช้สร้างความพึงพอใจสูงสุดแก่ลูกค้า

5.  การกำหนดราคาที่เหมาะสม โดยราคาการให้บริการของบริษัทฯ อาจจะสูงกว่าเมื่อเทียบกับ

คู่แข่ง อย่างไรก็ดีบริษัทฯ ต้องอธิบายให้ลูกค้าเข้าใจถึงคุณภาพ
และความมั่นใจในบริการที่ลูกค้าจะได้รับ

6.  เน้นการประสานงานกับหน่วยงานราชการอย่างใกล้ชิด สร้างความสัมพันธ์อันดีกับเจ้าหน้าที่

ภาครัฐ และในปี 2549 บริษัทฯ ยังมีนโนบายที่จะจัดประชุม สัมมนา (เสวนา)
ร่วมกับเจ้าหน้าที่ภาครัฐ ในแต่ละพื้นที่ทั่วประเทศ
ตลอดจนร่วมสัมมนากับผู้ประกอบการทั้งในและนอกนิคมอุตสาหกรรม
เพื่อรับทราบข้อมูลและปัญหาด้านการจัดการกากของเสียจากอุตสาหกรรม
เพื่อนำมาศึกษากำหนดยุทธศาสตร์ และวางแผนการตลาดเพิ่มยอดขายของบริษัทฯ ในอนาคต

7. ทำการค้นคว้าและพัฒนาวิธีการบำบัดและกำจัดกากของเสียแบบใหม่
ที่จะทำให้ลดต้นทุนในการบำบัดแต่ยังคงไว้ซึ่งมาตรฐานสากล

8. ฝึกอบรมผู้แทนเทคนิคส่วนขายให้มีทักษะในด้านต่างๆ เพื่อให้เกิดประสิทธิภาพในการปฏิบัติสูงสุด

(3) การจัดหาผลิตภัณฑ์หรือบริการ

1.  ลักษณะการจัดให้ได้มาซึ่งผลิตภัณฑ์

1.1 การผลิต/กำลังการผลิตรวม

ในปี 2548 ศูนย์ให้บริการกำจัดกากอุตสาหกรรมของบริษัททั้ง 2 แห่ง คือ
ศูนย์มาบตาพุดและศูนย์แสมดำ มีกำลังการผลิตและปริมาณการผลิตดังนี้

+-----------------------+-----------+----------+----------+-----------+
| วิธีการจัดการของเสีย      | ศูนย์แส     |          | ศูน       |           |
|                       | มดำ/ราชบุรี |          | ย์มาบตาพุด |           |
+-----------------------+-----------+----------+----------+-----------+
|                       | ก         | ปริม      | กำ       | ปร        |
|                       | ำลังการผลิต | าณการผลิต | ลังการผลิต | ิมาณการผลิต |
|                       |           |          |          |           |
|                       | (ตัน/ปี)    | (ตัน/ปี)   | (ตัน/ปี)   | (ตัน/ปี)    |
+-----------------------+-----------+----------+----------+-----------+
| 1. การฝังกลบโดยตรง     | -         | -        | 24,000   | 13,658    |
+-----------------------+-----------+----------+----------+-----------+
| 2.                    | 45,000    | 18,784   | 180,000  | 28,834    |
| ก                     |           |          |          |           |
| ารปรับเสถียรและการฝังกลบ |           |          |          |           |
+-----------------------+-----------+----------+----------+-----------+
| 3.                    | -         | -        | 60,900   | 24,118    |
| การผสมเชื้อเพลิงสังเคราะห์ |           |          |          |           |
+-----------------------+-----------+----------+----------+-----------+
| 4. การบำบัดน้ำเสียชุบโลหะ | 63,000    | 35,241   | -        | -         |
+-----------------------+-----------+----------+----------+-----------+
| 5. การบำบัดน้ำเสียฟอกย้อม | 60,000    | 42,675   | -        | -         |
+-----------------------+-----------+----------+----------+-----------+

หมายเหตุ กำลังการผลิตคิดวันทำงานเท่ากับ 300 วันต่อปีทำงานวันละ 8 ชั่วโมง

  1.2 วัตถุดิบ

วัตถุดิบที่ใช้ในการบำบัดกากของเสียจะมีความหลากหลายขึ้นอยู่กับประเภทของกากของเสียที่ต้องทำการบำบัด
โดยการบำบัดแต่ละครั้งจะต้องมีการตรวจสอบและกำหนดสูตรในการบำบัดจากฝ่ายปฏิบัติการห้องทดลองก่อน
วัตถุดิบที่ใช้ในการบำบัดกากของเสียแต่ละประเภทสรุปได้ดังนี้

1)  การบำบัดน้ำเสียชุบโลหะ วัตถุดิบหลักที่ใช้ในการบำบัดกากของเสียกลุ่มนี้ คือ ปูนขาว
    โดยมีการเติมสารเคมีอื่นๆ เพิ่มเติมตามชนิดของสารปนเปื้อนที่มีอยู่ในน้ำเสีย
    สารเคมีเหล่านี้ได้แก่ กรดซัลฟูริก (H₂SO₄) โซเดียมไฮโปคลอไรด์ (NaOCl)
    เฟอร์รัสซัลเฟต (Fe₂SO₄) และในบางกรณีจะมีการใช้โซเดียมซัลไฟด์ (Na₂S)

2)  การบำบัดน้ำเสียฟอกย้อม วัตถุดิบหลักที่ใช้ในการบำบัด คือ สารส้มร่วมกับปูนขาว

โดยบางกรณีจะมีการใช้เฟอร์ริดคลอไรด์ (FeCl₃) และสารช่วยเร่งการตกตะกอนร่วมในการบำบัด

3)  การปรับเสถียรและทำให้เป็นก้อนแข็ง จะใช้ปอร์ตแลนด์ซีเมนต์เป็นวัตถุดิบหลัก

โดยมีการเติมสารเคมีอื่นๆ ตามลักษณะของของเสียโดยสารเคมีรองที่ใช้ได้แก่ ปูนขาว
โซเดียมซัลไฟด์ (Na₂S) โซเดียมไฮโปคลอไรด์ (NaOCL) เฟอร์รัสซัลเฟต (Fe₂SO₄)
ไฮโดรเจนเปอร์ออกไซด์ (H₂O₂)

กระบวนการบำบัดของเสียจากโรงงานอุตสาหกรรมของศูนย์แสมดำ และศูนย์มาบตาพุด
จะมีลักษณะการดำเนินงานที่แตกต่างกัน ซึ่งการดำเนินงานของแต่ละศูนย์ สามารถสรุปได้ดังนี้

  2. ผลกระทบต่อสิ่งแวดล้อม

ภายใต้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535
ซึ่งกำหนดให้ผู้ประกอบการกำจัดกากอุตสาหกรรมต้องจัดทำรายงานการวิเคราะห์ผลกระทบสิ่งแวดล้อมเสนอต่อสำนักงานนโยบายและแผนสิ่งแวดล้อมนั้น
บริษัทฯ ได้ว่าจ้างให้บริษัทที่เป็นหน่วยงานกลาง (Third Party)
เป็นผู้ดำเนินการติดตามตรวจสอบคุณภาพสิ่งแวดล้อมเป็นประจำทุกปี
จากรายงานผลการตรวจวัดคุณภาพสิ่งแวดล้อมประจำปี 2548
ตามรายงานผลการปฏิบัติตามมาตรการลดผลกระทบสิ่งแวดล้อมและมาตรการการติดตามตรวจสอบผลการตรวจวัดคุณภาพอากาศและเสียง
ผลการตรวจวัดคุณภาพน้ำชะล้างและคุณภาพน้ำผิวดิน
ปรากฏว่าผลการตรวจติดตามคุณภาพสิ่งแวดล้อมอยู่ในเกณฑ์มาตรฐานทั้งศูนย์มาบตาพุดและศูนย์แสมดำ

นอกจากนี้บริษัทฯ ยังได้ให้ความสำคัญต่อการดำเนินการในทุกขั้นตอน
และเพื่อให้การปฏิบัติงานของบริษัทฯ ไม่ก่อให้เกิดผลกระทบต่อสุขภาพของประชาชนและสิ่งแวดล้อม
การปฎิบัติงานจึงเป็นไปภายใต้ระบบมาตรฐานการจัดการด้านสิ่งแวดล้อม
มาตรฐานการจัดการด้านความปลอดภัย อาชีว อนามัยและสิ่งแวดล้อม
และมาตรฐานด้านระบบการบริหารคุณภาพ โดยในปี 2545
ศูนย์มาบตาพุดและศูนย์แสมดำได้รับการรับรองมาตรฐานการจัดการด้านสิ่งแวดล้อม ISO14001
จากสถาบัน TUV NORD ปี 2546
ศูนย์มาบตาพุดและศูนย์แสมดำได้รับการรับรองมาตรฐานการจัดการด้านความปลอดภัย
อาชีวอนามัยและสิ่งแวดล้อม มอก. 18001 จากสถาบันรับรองมาตรฐานไอเอสโอ (สรอ.)
และในปี 2547 ศูนย์แสมดำ ยังได้รับการรับรองมาตรฐานการจัดการด้านระบบการบริหาร คุณภาพ
ISO 9001 จากสถาบัน TUV NORD